Amurka Ta Saidawa Najeriya Jiragen Yaki 12 – Muryar Arewa
Ofishin hadin kan tsaro na Amurka, yace cinikin ya kunshi tarin bama bamai da makaman roka wanda tsohuwar gwamnatin shugaba Barack Obama ta amince da shi.
Ana sayar da kowanne jirgin yaki kirar Super Tucano A-29 wanda ake kai hari da shi da kuma ayyukan leken asiri, akan dala miliyan 10, kuma kamfanin Embraer na Brazil ke kera shi.
A baya, an jinkirta cinikin ne, sakamakon harin kuskure da sojin Najeriya suka kai kan ‘yan gudun hijira a Borno, wanda ya hallaka mutane akalla 170, amma daga bisani, gwamnatin Donald Trump ta amince a mikawa Najeriya jiragen.
DefenceTalk/RFI
Barack Obama, Boko Haram, Borno, Brazil, Donald Trump, Embraer
Amurka Ta Saidawa Najeriya Jiragen Yaki 12 added by Muhammad Abdulmalik on August 29, 2017